Il-Parlament il-lejla ddiskuta d-deċiżjoni li ħa l-Ispeaker Anġlu Farrugia li ma aċċettax bħala valida l-mozzjoni ta' Marlene Farrugia għax din fittxet li tiċċensura lil Keith Schembri l-Kasco, ċ-Chief of Staff fl-uffiċċju tal-Prim Ministru. Presentment hemm pendenti fuq l-aġenda tal-Parlament, abbożż ta' liġi imsejjaħ Att tal-2014 dwar l-Istandards fil-Ħajja Pubblika Dan l-abbozz ta' liġi hu riżultat ta' diskussjoni dwar l-etika fil-ħajja pubblika li saret f'kumitat magħżul tal-Kamra li fih ħa sehem ukoll l-Ispeaker Anġlu Farrugia. Punt interessanti li joħroġ minn dan l-abbozz hu li skond l-artiklu 3 tal-abbozz l-persuni "in a position of trust" huma ukoll soġġetti għal skrutinju tal-Parlament. Anġlu Farrugia kien qabel ma dan. Allura issa għaliex bidel il-ħsieb? Dan x'taħwid hu Anġ?